ภาษาโปรแกรม
ภาษาโปรแกรม คือภาษาประดิษฐ์ชนิดหนึ่งที่ออกแบบขึ้นมาเพื่อสื่อสารชุดคำสั่งแก่เครื่องจักร โดยเฉพาะอย่างยิ่งคอมพิวเตอร์ ภาษาโปรแกรมสามารถใช้สร้างโปรแกรมที่ควบคุมพฤติกรรมของเครื่องจักร และ/หรือ แสดงออกด้วยขั้นตอนวิธี (algorithm) อย่างตรงไปตรงมา ผู้เขียนโปรแกรมซึ่งหมายถึงผู้ที่ใช้ภาษาโปรแกรมเรียกว่า โปรแกรมเมอร์ (programmer)
ภาษาเออร์แลง
ภาษาเออร์แลงออกแบบโดยบริษัทอีริคสัน ใน ค.ศ. 1987 สำหรับระบบที่ทำงานต่อเนื่องไม่ได้หยุด สามารถสลับ (swap) โค้ดของโปรแกรมโดยไม่ต้องหยุดการทำงานของโปรแกรมได้ อีริคสันได้เผยแพร่ซอร์สโค้ดของภาษาเออร์แลงในปี ค.ศ. 1998